Politiet i Hjørring vil fredag fremstille en 25-årig mand i grundlovsforhør, sigtet for forsøg på hjemmerøveri. Vicepolitikommissær Peter Skovbak fra Nordjyllands Politi i Hjørring kan ikke fortælle meget om sagen, da man endnu ikke har besluttet, om man vil begære lukkede døre til grundlovsforhøret. Han kan dog fortælle, at sagen grunder i et forsøg på indbrud i Hirtshals torsdag aften, hvor gerningsmanden er blevet overrasket. Hvad der herefter sker, vil Peter Skovbak ikke udtale sig om, men den 25-årige er altså sigtet for røveriforsøg.
25-årig sigtet for forsøg på hjemmerøveri.